
	[bookmark: nev]PREININGER PETRA
pr.petra12@gmail.com
Jogász
Osztatlan, 6. félév
Széchenyi István Egyetem
Deák Ferenc Állam- és Jogtudományi Kar
	
[bookmark: _GoBack]






Témavezető:
	Dr. Karácsony Gergely
egyetemi docens, SZE DFK




,,Génpiszkált vagy génnemesített?" A génmódosított növények jogi szabályozása

Kulcsszavak: GMO; szuverenitás; génmódosított növény
Dolgozatom témája a génmódosított növények jogi szabályozása, melyet hazánkban és az Európai Unióban egyaránt áttekintek. A GMO-növények kialakulásának, valamint előnyeinek és hátrányainak ismertetése után megvizsgálom az Alaptörvény vonatkozó részeit, valamint a főbb törvények bemutatására is sort kerítek. Emellett, mivel a magyar jog elválaszthatatlanul kapcsolódik az uniós szabályozáshoz, több fontos irányelv és rendelet is szerepel a dolgozatomban. Napjainkban ismét több okból rendkívül fontossá vált, hogy elegendő figyelmet szenteljünk a GMO-növények szabályozásának, termesztésének és felhasználásának kérdéskörére.
Kettő lehetséges probléma merült fel bennem a GMO-kkal kapcsolatban, melyek vizsgálata kiemelt szerepet kap a dolgozatomban:
Egyrészt a jól bevált, a tagállamok számára döntési lehetőséget biztosító GMO-szabályozást az új GMO-k (NGT-k) létrejöttének hatására az Európai Bizottság jelentős mértékben átalakítaná, melynek eredményeként a tagállamoknak nem lenne beleszólása abba, hogy kívánják-e a határaikon belül látni az adott NGT-növényt. E körben döntő szerepet játszik majd az, hogy egy adott ország a jogforrási hierarchia mely fokán szabályozza őket, így dolgozatomban erre nagy hangsúlyt fektetek.
A másik probléma egy, manapság szintén megkerülhetetlen témával, az államok élelmiszerellátásának biztonságával és szuverenitásával áll összefüggésben: arra keresek választ, hogy a GMO-növények tényleg veszélyeztethetik-e az országok szuverenitását, és ha igen, akkor ezt hogyan teszik. Ahhoz, hogy minél pontosabb képet alkothassak, utánanéztem egy GMO-vetőmagokat forgalmazó társaság felhasználói szerződésének és ezen keresztül vizsgáltam meg a gazdák korántsem egyszerű helyzetét, valamint a társaságoknak az államok szuverenitására gyakorolt befolyását. Végül, de nem utolsó sorban pedig javaslatokat tettem a probléma enyhítésére, megoldására.



